༈ དཀའ་ཆེན་བཀྲ་ཤིས་དགེ་འཕེལ་ལགས་ཀྱི་དྲི་ལན་ཡིན།
བཀའ་འདྲི་ཕེབས་སྐོར་ལ། ཆེན་མོའི་མཆན་ནང་སྐོར་ཞེས་སོགས་ཕྲན་རང་ནས་ཇི་
ལྟར་འདྲི་རང་ཡང་མི་གོ་བ་འདུག་ལགས། བླ་མེད་སྐབས་དབང་ཤེས་དང་རང་
བཞིན་རྟོག་པའི་གཞི་མཐུན་ཁས་ལེན་མིན་ཕྲན་ནས་མཚན་ཉིད་ལ་མ་སྦྱངས་སྟབས་
ཞུ་མི་ཤེས་པར་སྣང་། བླ་མེད་སྐབས་སྒོམ་སྡེ་ནམ་རྒྱལ་གྱི་འཇིགས་བྱེད་བསྐྱེད་རྫོགས་
སུ་རྣལ་འབྱོར་རོལ་བའི་དགའ་སྟོན་དྲངས་ནས་ཤེས་སྒྲིབ་སྐོར་དགུའི་རྣམ་གཞག་
བཤད་ཡོད་སྙམ་སྙམ་འདུག་ཀྱང་ངེས་ངེས་མེད། །འཁོར་ལོ་ལག་པ་ཞེས་སོགས་ཀྱི་
དོན་ལྟ་ཞོག །གཞུང་ཇི་འདྲའི་ཚིག་རིས་ཡིན་ཀྱང་མ་ངེས། ཁྱིམ་འཁོར་སྤངས་པ་
ཞེས་སོགས་རྩ་བ་བཅུ་གཉིས་མེད་པ་ངེས་པར་ཡིན། ཡང་ན་རྒྱལ་པོ་གནས་སོ་ཞེས་
པའི་དོན། ཟླ་བའི་དབྱུ་གུ་ལ་བརྩེགས་ཚུལ་ཡང་ན་རྩིབས་བཅུ་དྲུག་པ་ལ་རྒྱལ་པོ་སྟེ་
བརྒྱད་བརྩེགས། རྩིབས་བརྒྱད་པ་ལ་གནས་ཏེ་ཉེར་བཞི་བརྩེགས། རྩིབས་གསུམ་པ་
ལ་སོ་སྟེ་སོ་གཉིས་བརྩེགས་བྱས་ལ། རེ་རེའང་བཅུ་དྲུག་བཞིར་དབྱེ་བས། ཞེས་པ་
ལྟར་བརྩེག་ཚུལ་སྔ་མ་ལྟར་ན་རེ་རེའང་བཅུ་དྲུག་བཅུ་དྲུགདང་། བརྩེག་ཚུལ་འདི་
ལྟར་ན་རེ་རེའང་བཞི་བཞིར་དབྱེ་བས་ཟླ་བའི་དབྱུ་གུ་ལྷག་ཆད་མེད་པར་ཚང་ཞེས་པ་
ཡིན་ཞིང་། གཞུང་ཁ་ཅིག་ཏུ། རེ་རེའང་དྲུག་ཅུ་བཞིར་དབྱེ་བས། ཞེས་པ་ཡི་གེ་མ་
དག་པ་ལགས། སོ་བདུན་ཉེར་གསུམ་ཞེས་སོགས་ཀྱིས་ཕུར་གདབ་གཏོར་མའི་གྲངས་
བསྟན་པ་ཡིན་འདུག་ཅིང༌། རྒྱས་པར་གཤིན་རྗེ་ཕོ་བརྒྱད། མོ་བརྒྱད། ཕྱོགས་སྐྱོང་
བཅུ། ལས་བཞིའི་གཤིན་རྗེ་ཡབ་བཞི། ཡུམ་བཞི། ནང་སྒྲུབ་ཡབ་ཡུམ་གསུམ་སྟེ་སོ་
བདུན་དང༌། འབྲིང་པོར། ཕོ་བརྒྱད། མོ་བརྒྱད། ལས་བཞིའི་གཤིན་རྗེ་བཞི།
ཆོས་རྒྱལ་ཡབ་ཡུམ་གསུམ་སྟེ་ཉེར་གསུམ་དང༌། བསྡུས་པར་ཕོ་བརྒྱད། མོ་བརྒྱད།
304

ཆོས་རྒྱལ་ཡབ་ཡུམ་གསུམ་སྟེ་བཅུ་གཅིག་དང༌། ཤིན་ཏུ་བསྡུས་པར་ཆོས་རྒྱལ་རྐྱང་པ་
གཅིག་སྟེ། ལྕགས་མཁར་གྱི་རྩིག་གྲངས་དང་ལྷའི་བཞུགས་གནས་བསྟུན་ནས་འཇོག་
ལུགས་བྱེད་ཀྱི་ཡོད་དམ་སྙམ་པ་ལས་ཕྱག་ལན་མཐོང་ཐོས་མེད་ལགས། བསྒྲུབ་བྱ་
རླུང་དཀྱིལ་རྐང་བརྒྱད་སྟེང་བཞག་ནས༑ ཞེས་པ་གཞུང་གང་གི་ཚིག་ཡིན་པ་མ་ངེས་
ཀྱང༌། དབང་དགུག་གི་འཁྲུལ་འཁོར་ལྟ་བུའི་སྐབས་ཡིན་ཚེ། རླུང་དཀྱིལ་གྱི་སྟེང་གི་
སེང་གེ་རྐང་པ་བརྒྱད་པ་ལ་བསྒྲུབ་བྱ་བསྐྱོན་པ་ཡིན་ནམ་སྙམ། སཱ་དྷན། ཞེས་བསྒྲུབ་
ཐབས་ལ་འཇུག་པ་ཡོད་ཅིང་། མཆོད་པའི་ང་རྒྱལ་འཛིན་པའི་སྔགས་ཀྱི། སྭ་ད་ན།
ཞེས་པ་འདྲི་བ་ཡིན་ཚེ། མཉེས་པར་བྱེད་པ་ལ་འཇུག །འཇིགས་བྱེད་ཕྱག་ཞབས་ལ་
ཞི་ཁྲོ་སྦྲགས་སྒྲུབ་ཚང་ཚུལ་བཤད་པ་མ་མཐོང་། རྡོ་རྗེ་ཚིག་སྦམ་ཞེས་པའི་དོན།
ཚིག་སྦམ་མེ་བ་ཞིག་ལས་མ་གསུངས་པས་དོན་གྱི་རྣམ་དབྱེ་རྡོ་རྗེ་ལྟར་ཕྱེད་དཀའ་བ་
ཡིན་ནམ་སྙམ། གདན་གསུམ་གྱི་དོན་ས་ལུགས་ཀྱི་གཞུང་རྣམས་སུ་གཤེགས་པ་
གཤེགས་མ་ཕུང་ཁམས་དག་པའི་གདན། སེམས་དཔའི་སེམས་མ་སྐྱེམཆེད་དག་པའི་
གདན། ཁྲོ་བོ་ཁྲོ་མོ་ཡན་ལག་དག་པའི་གདན་ཞེས་འབྱུང་བ་དེ་ཡིན་འདྲ། མ་ཤ་
ཞེས་པ་སྲན་མ་སྟེ། རྒྱ་སྲན་བ་དམར་མོའི་འོ་མར་སྦངས་ཏེ་དར་ལེ་བརྒན་ལ་གྲིལ་བ་
ལྕེ་འོག་ཏུ་བཅུག་སྟེ་ཉི་ཟླ་གཟའ་འཛིན་གྱི་སྐབས་བསྒྲུབ་ཚུལ་འཇམ་དཀར་གྱི་ལས་
ཚོགས་དང་འཇམ་དབྱངས་ཆོས་སྐོར་སོགས་སུ་འབྱུང་བ་དེ་ཡིན་སྣང་། ནང་མཆོད་
གཞི་འབྲས་ལ་སྦྱོར་ཚུལ་རྗེ་ཆོས་རྒྱན་གྱི་གསང་འདུས་བསྐྱེད་རིམ་སོགས་སུ་འབྱུང་
བར་གདའ། རྣམ་འཇོམས་ཀྱི་དམ་ཚིག་པ་བདག་ལ་ཐིམ་ཞེས་པ། རང་དམ་ཚིག་
པར་གསལ་བ་འོད་དུ་ཞུ་ནས་ཐ་མལ་བར་གནས་པའི་དོན་དང་། དེ་ལྟར་བྱས་པའི་
དགོས་པ་དམར་སྐྱར་སོགས་ལ་སྤྱད་ཀྱང་ཉེས་པ་མི་འབྱུང་བའི་ཆེད་ཡིན་ཞེས་བདག་
གི་བླ་མ་བཞེད། མེ་ཏོག་ཨཱུ་ཐཱི་ཀ་ཇི་ལྟར་ཡིན་བཤད་པ་མ་མཐོང་ཞིང་། མ་ལི་ཀ་ནི།
ས་སྐྱ་ལེགས་བཤད་ལས། རླུང་གི་བདས་པའི་མ་ལླི་ཀ །དྲི་ཞིམ་ཕྱག་དར་ཁྲོད་ན་
རྫི། །ཞེས་དང༌། སྙན་ངག་མེ་ལོང་ལས། མ་ལླི་ཀ་ཡི་འཕྲེང་ཚོགས་ཅན། ཞེས་པའི་
ཐད་ཀྱི་འགྲེལ་པར་མེ་ཏོག་ཤིན་ཏུ་དཀར་བ་ཞེས་འབྱུང་བ་གུང་བསྒྲིགས་ན་མེ་ཏོག་ཁ་
305

དོག་དཀར་ཞིང་དྲི་ཞིམ་པ་ཞིག་ཡིན་པར་མངོན་ལགས། སྔ་མོ་ངོས་མཇལ་སྐབས་
ཕྲན་གྱི་དྲི་ལན་གྱི་སྙིང་རྗེ་གསུམ་ཁྱད་པར་དམིགས་ཡུལ་གྱིས་འབྱེད་ཚུལ་ལ་ཚིག་སྐྱོན་
ཞུགས་ཚུལ་སྒྲུབ་བྱེད་ཡང་དག་དང་བཅས་པ་ངེས་ཤེས་འདྲོངས་པ་སྩལ་བྱུང་ཡང་།
དེ་འཕྲལ་ཟིན་བྲིས་བྱེད་རྒྱུ་མ་བྱུང་བས་བརྗེད་འདུག་སྟབས་ཁྱད་པར་འབྱེད་ཚུལ་ཇི་
ལྟར་ཡིན་ཞལ་གང་གསལ་ཞིག་གནང་གྲོགས་ཀྱང་མཁྱེན་ལགས། ༈ ཡང་བསྐྱར་
གསལ་སྒྲོན་གྱི་དོན། རྗེ་རིན་པོ་ཆེས་ཡིན་ནམ་སྙམ་གསུང་བ་ཐམས་ཅད་ལ་རྗེས་
འབྲངས་རྣམས་ཀྱིས་ཡིན་ཤག་ལ་ཐག་གཅོད་པ་ཞིག་མདོ་སྔགས་གང་གི་སྐབས་སུ་
ཡང་འདུག་སྙམ་པའི་དད་པའི་རྗེས་འབྲངས་ཙམ་མ་གཏོགས་རྗེ་ཐམས་ཅད་མཁྱེན་པ་
ལྟ་བུས་ཀྱང་ཐེ་ཚོམ་གྱི་གཞིར་མཛད་པའི་དཀའ་གནས་དེ་འདྲ་ལ་ཉམ་ཆུང་བདག་ལྟ་
བུས་གསལ་བར་འཆད་ག་ལ་ཤེས་མཁས་མཆོག་ཉིད་ལ་ལེགས་བཤད་གསར་པའི་
བདུད་རྩི་ཡོད་ཚེ་བླ་སློབ་ཀྱི་དམ་ཚིག་ལ་དགོངས་ནས་ཕྲན་ལའང་འགོ་གཤའ་བཀའ་
དྲིན་ཆེ་བ་མཁྱེན་ལགས། ༈ ལགས། མཆན་བུ་ཚིགས་བཅད་དུ་སྒྲིག་མཁན་སུ་
ཡིན་ཞུ་རྒྱུ་མེད། འཁོར་ལོའི་ལག་པ་ཞེས་པ་ལྷ་ཁྱབ་འཇུག་གི་མིང་ཡིན་པས་འཇིགས་
བྱེད་ཀྱི་མཐུ་ནུས་ཀྱིས་དེའི་ལག་པ་མཁྲིག་མ་ནས་ལྷུང་། ཞེས་པ་ཡིན་མཆི། །ཡབ་
ཡུམ་གསུམ་ཞེས་པར་འཇིགས་བྱེད་སྔོན་འགྲོ་གཏོར་མའི་སྐབས་གསལ་བ་ལྟར་མཁའ་
འགྲོ་མ་དཔལ་ལྡན་ལྟ་མོ་ཐེ། རྣལ་འབྱོར་རྒྱུད་ཀྱི་རང་ལམ་ཞེས་པ་སོ་སྐྱེའི་སྐབས་རང་
ནས་ལམ་མཐུན་མོང་བ་སྔོན་དུ་བཏང་ནས་རྣལ་འབྱོར་རྒྱུད་ལ་ཞུགས་པ་དང་། དེ་ལ་
ལྟོས་པའི་གཞན་ལམ་ཞེས་པ་ས་བཅུ་པའི་བར་ཕར་ཕྱིན་ཐེག་པའི་ལམ་ལ་བསླབས་
ནས་མཚམས་དེ་ལ་སོགས་པ་ནས་ཡོ་གའི་ལམ་ལ་འཇུག་པ་ལྟ་བུར་དགོངས་པ་ཨེ་ཡིན།
བཅུ་གཅིག་ཏུ་བྱེད་ཚེ་དབུས་ཀྱི་ལྕགས་མཁར་ཟུར་གསུམ་པ་དང༌། དེའི་ཕྱིའི་ཟུར་
བརྒྱད་པ་ལ་དང༌། ཉེར་གསུམ་བྱེད་ཚེ་གོང་གི་སྟེང་དུ་དེ་ཕྱིའི་ཟུར་བཅུ་གཉིས་བསྣམ་
པ་ཡིན་ནམ་སྙམ། ཞག་གི་དབྱུ་གུའི་གྲངས་དྲུག་ཅུ་རེ་བཞི་དང༌། ཟླ་བའི་དབྱུ་གུའི་
གྲངས་དེ་སུམ་ཅུས་བསྒྱུར་བ་ཚིག་སྟོང་དགུ་རྒྱ་ཉི་ཤུ་དང༌། ལོའི་དབྱུ་གུའི་གྲངས་དེ་
བཅུ་གཉིས་ཀྱིས་བསྒྱུར་བ་ཉི་ཁྲི་སུམ་སྟོང་བཞི་བཅུ་ཡིན་པས། གོང་ཞུས་ལྟར།
306

དབུས་ཀྱི་ལྕགས་མཁར་གཅིག་པོར་སོ་གཉིས་བརྩེགས། དེ་ཕྱིའི་བརྒྱད་ལ་ཉེར་བཞི་
བརྩེགས། དེའི་ཕྱིའི་བཅུ་དྲུག་ལ་བཅུ་དྲུག་བརྩེགས་བྱས། དེ་ཐམས་ཅད་བཞིས་
བསྒྱུར་ན་ཆིག་སྟོང་དགུ་བརྒྱ་ཉི་ཤུ་ལྷག་ཆད་མེད་པར་འབྱུང་བས་འདི་ལ་ཁ་སྐོང་གི་
དབྱུ་གུ་མི་དགོས་པ་ལགས།